

RĪGAS 95.VIDUSSKOLA

Bruknas iela 5, Rīga, LV–1058, tālrunis 67474185, e-pasts: [r95vs@riga.lv](mailto:r95vs@riga.lv)

**Rīgas 95. vidusskolas pašnovērtējuma ziņojums**

|  |  |
| --- | --- |
| Rīgā, 2023. |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot 2022./2023. māc. g. (01.09.2022.) | Izglītojamo skaits, noslēdzot 2022./2023.māc. g. (31.05.2023.) |
| Nr. | Licencēšanas  datums |
| Mazākumtautību pirmsskolas izglītības programma | 01011121 | Bruknas 3 | V-7856 | 25.03.2015. | 80 | 80 |
| Pirmsskolas izglītības programma | 01011111 | Bruknas 3 | Licencēšanas ID V\_4862 | 05.07.2021. | 19 | 19 |
| Pamatizglītības programma | 21011111 | Bruknas 3 | V\_6134 | 04.07.2022. | 42 | 45 |
| Pamatizglītības mazākumtautību programma | 21011121 | Bruknas 3 | Licencēšanas ID  V\_3958 | 01.09.2020. | 876 | 862 |
| Vispārējās vidējās izglītības programma | 31016011 |  | Licencēšanas ID V\_2945 | 29.06.2020. | 103 | 92 |

* 1. Izglītības iestādes iegūtā informācija par iemesliem izglītojamo izglītības iestādes maiņai un mācību pārtraukšanai izglītības programmā.

No 01.09.2022. līdz 31.05.2023. Rīgas 95. vidusskolā uzsākuši mācības - 40 skolēni, pārtraukuši mācības izglītības iestādē - 62.

1.2.1. dzīvesvietas maiņa: 14 skolēni 2022./2023. mācību gada laikā;

1.2.2. vēlme mainīt izglītības iestādi (cik daudzi skolēni izglītības iestādē 2022./2023. mācību gada laikā, galvenie iestādes maiņas iemesli:

- tālmācības programmu izvēle - 11 skolēni (11. klases skolēni 7, 12.kl. - 1, 9. kl. - 1 un 8. kl. - 2),

* izvēlēs priekšmetu komplekti – 3 (10. klases skolēni),
* Ukrainas civiliedzīvotāji - 16.

1.2.3. vēlme mainīt izglītības iestādi - 18 skolēni (dzīves vieta maiņa, tālmācības cita skolā).

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. mācību g. (līdz 31.05.2023.) | 4 | Sākumskolā - vizuālās mākslas skolotājs un sporta un veselības skolotājs; individuālais darbs ar izglītojamajiem, matemātika, datorika, latviešu valoda un literatūra - pamatskolas posmā; vidusskolas posmā - programmēšana I un programmēšana II - visas nodarbības novadītas - skolotāji tika aizvietoti. Problēma - skolotāji, kuri aizvieto vakances, nesaņem atalgojumu brīvdienu laikā, strādā ar pārslodzi. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. mācību g. (līdz 31.05.2023.) | 8 | 2 sociālie pedagogi, 2 psihologi, 2 karjeras konsultanti, 3 logopēdi, 18 pedagoga palīgi. |

1. **Izglītības iestādes darbības pamatmērķi un prioritātes**
   1. Izglītības iestādes misija – Skola strādā, lai nodrošinātu sabalansētu izglītības iespēju piedāvājumu, kas atbilst personības un sabiedrības izglītības vajadzībām.
   2. Izglītības iestādes vīzija par izglītojamo – Izglītojamais ir zinātkārs, radošs un dzīvespriecīgs bērns, kas dzīvo veselīgi un aktīvi, sadarbojoties ar citiem, darbojas un mācās ieinteresēti un ar prieku, gūstot pieredzi par sevi, apkārtējo pasauli un savstarpējo mijiedarbību tajā.
   3. Izglītības iestādes vērtības cilvēkcentrētā veidā – Izkopjamie tikumi – ir atbildība, centība, taisnīgums, godīgums, gudrība, laipnība, līdzcietība, mērenība, savaldība, solidaritāte, taisnīgums, tolerance. Skolā no 2019.gada kā palīgmateriāls mācību un audzināšanas stundām ir izveidoti un tiek piedāvāti plakāti "Tikumi", pamatojoties uz 2016.gada 15.jūlija Ministru kabineta noteikumiem Nr.480 "Izglītojamo audzināšanas vadlīnijas un informācijas, mācību līdzekļu, materiālu, un mācību un audzināšanas metožu izvērtēšanas kārtība" nosacījumiem.
   4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr. 1 | a) kvalitatīvi  1.klasei ir izstrādāts mācību priekšmetu saturs tā apguvei latviešu valodā, un ir sākusies tā īstenošana. | Sasniegts |
| Pamatizglītības programmas īstenošana latviešu valodā 1.klasē | b) kvantitatīvi  nodrošinot izglītības programmas īstenošanu, pamatizglītības 1.posma pedagogi – 90%-95% plānveidīgi sadarbojas, iekļaujot vērtību, tikumu apguvi mācību procesā, attīstot caurviju prasmes un gūstot atgriezenisko saiti.  Pedagogi dalās savā pieredze – 100%. | Sasniegts |
| Nr. 2  Diferenciācijas un individualizācijas īstenošana mācību un audzināšanas procesā | a) kvalitatīvi  Mācību un audzināšanas procesā tiek veikta mācību procesa diferenciācija un individualizācija. Katrai stundai ir izvirzīts konkrēts sasniedzamais rezultāts, kas skolēnam jāpaveic mācību stundas laikā. Pedagogi izmanto IT rīkus, kas veicina diferencētu pieeju un pašvadītu mācīšanos. Ir organizēti regulāri semināri pedagogiem par tehnoloģiju lietpratīgu izmantošanu diferencētā mācību procesa nodrošināšanai un izmantojamiem digitālajiem rīkiem. Klases stundās pakāpeniski tiek īstenota kompetenču pieeja: audzināšanas procesā gandrīz vienmēr tiek noteikti sasniedzamie rezultāti, 90 % klases stundās tiek veikta diferenciācija un individualizācija, izmantotas sadarbības formas (skolēni strādā grupās un pāros), klašu audzinātāji nodrošina individuālo pieeju stundās, tiek izmantotas dažādas darba metodes un metodiskie paņēmieni, skolēni aktīvi iesaistās dažādās aktivitātēs. Izglītības process pārsvarā ir vērsts uz skolēnu vajadzībām.  Tika īstenoti atbalsta pasākumi mācību procesā: 3 skolēniem, pamatojoties uz pedagoģiski medicīniskās komisijas atzinumu, 19 skolēniem, pamatojoties uz izglītības psihologa atzinuma. Sākumskolā 81 skolēnam, pamatojoties uz skolotāja logopēda atzinuma, tika izstrādāti ieteikumi izglītojamā mācību procesa organizēšanai. Skolēniem, kuriem ir citas valsts statuss (Ukrainas civiliedzīvotājs), tika izveidoti individuālie izglītības programmas apguves plāni: 15-sākumskolā, 13-pamatskolā, 8 - vidusskolā.  Nodrošināts atbalsts diagnosticējošos darbos: 3. klasē - 3 skolēniem, 6. klasē - 8 skolēniem. Pamatskolas 7. - 9.klases 340 skolēnu izstrādāja un aizstāvēja zinātniskās pētniecības darbus. Tika iegūta 2. un 3.vieta Rīgas vispārējās izglītības iestāžu 7. – 9. klašu skolēnu zinātniskās pētniecības darbu konferencē, tika iegūtas divas 3.pakāpes Latvijas skolēnu 46.zinātniskās pētniecības darbu konferencē Rīgas reģionā dabaszinātņu nozares grupā. | Daļēji sasniegts  Darba uzdevumi tiek iestrādāti skolas darba plānā, darbs tiks turpināts. 75% pedagogu izmanto diferencētu pieeju, nepieciešams turpināt un pilnveidot. |
|  | b) kvantitatīvi  Tika organizētas Metodiskās padomes sanāksmes, veicinot pedagogu izpratni par skolēncentrētu pieeju mācību procesā. 60% skolotāju savstarpēji vēroja stundas, notika pedagogu sadarbība. Tiek nodrošināts atbalsts skolēna līdzdalības veicināšanai, plānojot un īstenojot viņu iniciatīvas.  Organizēta pedagoģiskā sēde: "Izaicinājumi darbā ar jauniebraucējiem, diferenciācijas un individualizācijas īstenošana mācību procesā".  No 17.04.2023. līdz 21.04.2023. gada skolā tika organizēta Vienota audzināšanas nedēļa ar mērķi realizēt kompetenču pieeju klases stundās, kurās 3.a, 4.d, 5.a, 7.b, 10.a., 10.b klašu audzinātāji dalījās ar savu pieredzi. To apmeklēja 15 pedagogi. 2022./2023.mācību gadā novērtētas 16 audzināšanas stundas 1.-12.klasēs, izmantojot kompetenču pieeju (sk. vērošanas lapas). | Daļēji sasniegts  Pievērst uzmanību individualizācijai un diferenciācijai mācību stundā, tā uzlabojot mācību procesa kvalitāti. Īstenot pedagogu profesionālās pilnveides kursus, nodrošinot iespēju 3 - 4 pedagogiem dalīties labajā praksē. Popularizēt izglītības iestādes interešu izglītības pulciņu piedāvājumu, lai vismaz 50% skolēnu iesaistītos interešu izglītībā un attīstītu prasmes un savus talantus. |
| Nr. 3  Pozitīvas sadarbības nostiprināšana skolā, veidojot drošu un draudzīgu vidi | a) kvalitatīvi  Skolā ierīkota automātiskā ugunsgrēka konstatēšanas trauksmes signalizācijas sistēma. Atbalsta personāls izveidoja sistēmu priekšlaicīgas mācību pārtraukšanas risku mazināšanai. Tika sniegts skolotāju un vecāku atbalsts cietušajiem ugunsgrēkā 4.,8., 9.klases skolēnu ģimenēm.  Sadarbībā ar Valsts Policijas un Pašvaldības Policijas lektoriem, tika organizētas izglītojoša preventīva rakstura nodarbības, lekcijas par atbildību un drošību, mobinga, traumatisma profilaksi. Skolā tiek veikts izglītojošs darbs, palīdzot apgūt emocionālās drošības jautājumus. Notiek pedagogu profesionālā pilnveide.  Sadarbība ar Valsts Policiju un Pašvaldības Policijas lektoriem. Skolā ir izveidota dežurēšanas sistēma 8.-12.klasēs, lai risinātu uzvedības problēmu starpbrīžos. | Sasniegts |
|  | b) kvantitatīvi  Priekšlaicīga mācību pārtraukšana visu skolēnu vidū ir 0,01%. Emocionāli droši jūtas 95% izglītojamo un 92% skolotāju un vecāku. Lai stiprinātu sadarbību starp pedagogiem, 2022./2023.m.g. tika organizēti 2 izbraukuma semināri:1) uz Latvijas Nacionālo mākslas muzeju, apmeklējot izstādi -V.Purvītim-150 (Latvijas kultūras kanons - septembris);  2) uz Latvijas Biozinātņu un tehnoloģiju universitāti Jelgavā (decembris). | Sasniegts |
| Nr. 4  Skolas administratīvas efektivitātes izvērtēšana un paaugstināšana | a) kvalitatīvi  Skolas attīstības plānošanā iesaistīts skolas kolektīvs - pedagogi, skolēni, vecāki, atbalsta un tehniskais personāls. | Sasniegts |
|  | b) kvantitatīvi  Lielākā skolas personāla daļa - līdz 90%, veic attīstības plānošanu, balstoties datos, kas uzrāda skolas stiprās puses un nepieciešamos uzlabojumus. | Sasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr. 1  Izglītības procesa īstenošana valsts valodā pamatizglītības pakāpē 1., 4. un 7.klasē | a) kvalitatīvi  1., 4., un 7.klasei ir izstrādāts mācību priekšmetu saturs tā apguvei latviešu valodā, un ir sākusies tā īstenošana. Nodrošināts atbalsts pedagogiem, skolēniem un vecākiem, lai sagatavotos pārejai uz mācībām latviešu valodā pamatskolā 1.,4., un 7.klasē. |  |
|  | b) kvantitatīvi  Nodrošināta izglītības programmas īstenošana, pamatizglītības pedagogi (95% - 98%) savstarpēji dalās pieredzē un labās prakses popularizēšanā par jaunā satura īstenošanu, efektīvām vērtēšanas metodēm, pašvadīta mācīšanās procesa organizēšanas metodiku, tā uzlabojot pedagogu kompetenci un sekmējot savstarpējo sadarbību. Tiek īstenota regulāra mācību stundu vērošana (vismaz 20 % skolotāju) ar mērķi atbalstīt pedagogus un uzlabot mācību procesa īstenošanu valsts valodā. |  |
| Nr. 2  Jaunas vērtēšanas kārtības izstrāde un ieviešana skolā | a) kvalitatīvi  Izveidota jauna skolēnu mācību sasniegumu vērtēšanas kārtība. |  |
|  | b) kvantitatīvi  Skolēni un vecāki 100% ir par šo kārtību informēti. Pedagogi izprot un 90% - 95% ievēro mācību sasniegumu vērtēšanas kārtību. |  |
| Nr. 3  Pozitīvas sadarbības nostiprināšana skolā, veidojot drošu un draudzīgu vidi | a) kvalitatīvi  Nodrošināta fiziski droša un draudzīga vide 95% skolēnu un cieņpilna savstarpējā attieksme, tiek veikts izglītojošs darbs, palīdzot apgūt emocionālās drošības jautājumus. Organizētas divas Vecāku dienas, kurās nodrošināta individuālā sadarbība un sarunas ar vecākiem par mācību sasniegumiem, bērnu emocionālo labsajūtu un drošību. |  |
|  | b) kvantitatīvi  Skolas vērtības, tradīcijas, to apzināšanās veido vienotas kopienas sajūtu. Skolēnu lielākā daļa (80%) lepojas, ka mācās šajā skolā un 75% jūtas tai piederīgi. |  |
| Nr. 4  Administratīvā darba organizēšana mācību satura veidošanai | a) kvalitatīvi  Mācību process tiek organizēts visos izglītības posmos, atbilstoši izglītības standartam. Vadības komanda nodrošina katra skolas darbinieka atbildību par izvirzītā skolas mērķa un uzdevumu izpildi kvalitātes nodrošināšanā. |  |
|  | b) kvantitatīvi  Vadības komanda 100% piedalās kompetences paaugstināšanā, veicinot inovatīvu izglītības procesa attīstību mūsdienu lietpratībai. |  |

1. **Kritēriju izvērtējums**
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skola mācību noslēgumā izzina absolventu vērtējumu par mācībām un izvērtē iegūto informāciju. 2022./2023.m.g. 12.klašu absolventu īpatsvars, kuri turpina mācības augstskolās 62,5%, mācās vidējā profesionālajā izglītībā 8,3% , strādā 21,8 % , mācās ārzemēs 8,3%. 9. klašu absolventi, kuri mācās 10. klasēs mūsu skolā - 29.6%; 10. klasēs citās skolās 16%; iegūst vidējo profesionālo izglītību-39,8%, palika 9. klasē - 11%. | Izzināt mācību noslēgumā absolventu vērtējumu par mācībām un izvērtēt iegūto informāciju. Rīkot Absolventu vakaru 2024.gada janvārī. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei. 1. un 2. semestrī tika veikta mācību stundu vērošana (1.- 4. klasēs - 18 stundas, 5. klasēs - 14 stundas; 6.-8.klasēs - 22 stundas; 9.klasēs - 12 stundas, vidusskolas klasēs - 14), lai iegūtu objektīvu informāciju par mācīšanas un mācīšanās procesa kvalitāti. Iegūtā informācija tika apkopota un analizēta, tās rezultātā veicot skolas darba pilnveides pasākumus. | Turpināt pilnveidot pedagogu savstarpējo mācību stundu vērošanu. Veicināt skolotāju sadarbību projekta darbu vadīšanai vidusskolā. |
| Skolēniem tika realizēti atbalsta pasākumi mācību procesā, pamatojoties uz izglītības psihologa, skolotāja - logopēda, pedagoģiski medicīniskās komisijas atzinumiem. | Turpināt savlaicīgu atbalsta personāla sadarbību ar klašu audzinātājiem, mācību priekšmetu skolotājiem, administrāciju. |
| Skolas prioritātes 2022./2023.mācību gadā – pamatizglītības programmas īstenošana latviešu valodā 1.klasē, diferenciācijas un individualizācijas īstenošana mācību un audzināšanas procesā, pozitīvas sadarbības nostiprināšana skolā un skolas administratīvās efektivitātes izvērtēšana un paaugstināšana.  Skolai ir rīcības plāns darbam ar skolēniem, kuriem ir nepietiekams apguves līmenis (nesekmīgie vērtējumi), ir izstrādāti individuālās izglītības programmas apguves plāni. | Turpināt vērot stundas, aktualizējot diferencētu pieeju ikdienas mācību procesā un audzināšanas darbā. Katrai stundai izvirzīt konkrēts sasniedzamais rezultāts, kas skolēnam jāpaveic mācību stundās laikā, diferencēt uzdevumus. Skolotājiem izmantot IKT rīkus, kas veicina diferencētu pieeju un pašvadītu mācīšanos. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Skola ir aktualizējusi un nodrošinājusi šādas informācijas pieejamību VIIS: ir aktualizējusi un nodrošinājusi šādas informācijas pieejamību VIIS:  1. Izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu. 2. Informācija par izglītības iestādes īstenoto izglītības programmām un apstiprināto mācību plānu.  3.Informācija par 9. un 12. klašu izglītojamo sasniegumiem 1. un 2. semestrī, gadā, izglītības dokumentos, kavējumiem.  4. Skola savā tīmekļa vietnē ir ievietojusi izglītības iestādes pašnovērtējuma ziņojuma publiskojamo daļu.  5.Izglītojamajiem, izglītojamo vecākiem un pedagogiem ir vienota izpratne par mācību satura īstenošanu un vērtēšanu skolā .  6.Tiek regulāri organizēti metodiskā darba pasākumi, lai sniegtu atbalstu jauno mācību priekšmetu un kursu īstenošanā.  7.Skolā ir nodrošināta vienota pieeja skolēnu mācību sasniegumu vērtēšanai.  8.Ir organizēti metodiskā darba pasākumi par valsts jauno pārbaudes darbu saturu. | 1. Savlaicīgi ievadīt un apstiprināt 12. klašu skolēnu vērtējumus izglītības dokumentos. 2. Organizēt metodiskās dienas ar mērķi nodrošināt jaunā mācību satura īstenošanas pēctecību katrā mācību jomā. 3. Palielināt skolēnu skaitu 10. - 12.klasē, kas apgūst mācību saturu optimālā un augstā līmenī, ne mazāk kā 75%. |
| Izstrādāti jaunie mācību "grozi" 10. klasei, ar iespēju mācīt padziļināti angļu valodu, matemātiku, fiziku, ķīmiju, sociālās zinības un vēsturi, latviešu valodu un literatūru. | Pārrunāt ar 9. klašu skolēniem viņu plānu turpmākajam izglītības procesam, dot iespēju 9. klasē datorikas stundās mācīt programmēšanas pamatus, lai uzsākot mācības vidusskolā, skolēniem vieglāk būtu izvēlēties mācību priekšmetu grozu. |

**4. Informācija par lielākajiem īstenotajiem projektiem par 2022./2023. mācību gadā**

4.1. Skola tupināja piedalīties ESF projektā NR. 8.3.4.0/16/I/001 "Atbalsts priekšlaicīgas mācību pārtraukšanas samazināšanai" - PuMPuRS, kurā iekļauti izglītojamie no riska grupām. 2022./2023.m.g. projektā piedalījās 8 skolotāji, tika realizēti 13 individuālie atbalsta plāni skolēniem, kuri apmeklēja individuālās konsultācijas, kas dod iespēju paaugstināt skolēnu līdzdalību mācību procesā, kā arī samazināt iespēju būt izslēgtiem no izglītības ieguves procesa, kā arī veicināt mācību motivāciju. Projekta “Atbalsts priekšlaicīgas mācību pārtraukšanas samazināšanai” ietvaros 12 izglītības iestādes skolotājiem notika attālināta supervīzija, kur viņi saņēma konsultatīvo atbalstu ar profesionālo darbību saistītos jautājumos: stresa un izdegšanas mazināšana, sadarbības veidošana ar projektā iesaistītajiem skolēniem un viņu vecākiem, darba stratēģijas.

4.2. Turpinājās ESF projekts Nr. 8.3.2.2./16/I/001 “Atbalsts izglītojamo individuālo kompetenču attīstībai”, kurā mērķis ir palielināt atbalstu vispārējas izglītības iestāžu izglītojamo individuālo kompetenču attīstībai. 2022./2023.m.g. sākumskolas un pamatskolas, kā arī vidusskolas skolēniem tiek nodrošināti atbalsta pasākumi un aktivitātes mācību satura jomā: nodarbību cikli – “Mācīšanās grupās” (tematisko mācīšanās grupu izveide noteiktu tematu apguvei) matemātikā, angļu valodā, Latvijas un pasaules vēsturē, “Talantu programma” (programma skolēniem ar augstu sasniegumu potenciālu) matemātikā, ģeogrāfijā, dabaszinībās, “Pētniecības programma”, kā arī “Pedagoga palīgi mācību stundās STEM un vides, kā arī multidisciplinārajā jomā”. Šogad projektā piedalījās 32 pedagogs, no tiem 20 pedagoga palīgi, kuri sniedza atbalstu sākumskolas un pamatskolas skolēniem mācību procesā, veica darbu ar skolēniem atbilstoši bērna spējām un vajadzībām.

4.3. Projekts "Latvijas skolas soma", kura mērķis ir katram skolēnam dot iespēju vismaz divas reizes gadā apmeklēt dažādus kultūras pasākumus, kas bagātina viņa redzesloku un mācību procesu padara daudzveidīgāku. Skolēniem bija iespēja iepazīt dažādas kultūras nozares, piemēram, mūziku, teātri, cirku un literatūru, kā arī tika pievērsta uzmanība pasākumiem, kas veicina pilsonisko audzināšanu.

4.4. Projekts “STEM gaišākai nākotnei” projekta partneris ir Turcijas Starptautiskais mācību un attīstības centrs CEKDEV. Projekta mērķis: STEM metodikas praktiskā pielietošana, digitālo stāstu un Web 2.0 rīku izmantošana mācību procesā, lai uzlabotu pedagogu profesionālo kompetenci šajā jomā Eiropas līmenī, kā arī, lai paaugstinātu skolēnu motivāciju panākumu sasniegšanai mācīšanas procesā.

Projekta rezultāti: saskaņā ar projekta programmu Turcijas Starptautisko mācību un attīstības centru 2023. gada aprīlī apmeklēja seši Rīgas 95. vidusskolas pedagogi, kuri piedalījās mācības par tēmu STEM. 2023.gada jūnijā seši skolas pedagogi, kas piedalījās braucienā, dalījās pieredzē ar kolēģiem pedagoģiskajā sēdē. 2023./2024.m.g. 1.semestrī tiks turpināta iegūto zināšanu integrēšana mācību procesā un projekta rezultātu izplatīšana skolā. Kopumā ir iegūtas zināšanas par Erasmus+ projektu veidošanu, izveidota ciešāka sadarbība ar starptautiskajiem partneriem nākamo projektu veidošanai.

4.5. Erasmus+ projekts “Iesācēju ceļveži” ir uzsākts 31.12.2022. Projekta realizācija termiņš divi gadi. Projekta partneri - "Galileo Galilei" Valsts zinātniskā vidusskola "Potenza Itālijā" un Privātā Arsuza Jukšeļa Zinātņu vidusskola Turcijā. “Iesācēju ceļveži” projekta mērķis ir Projekta mērķis ir vairot skolēnu zināšanas un intereses par savu un citu valstu kultūras (ģeogrāfijas, vēstures) mantojumu. Rezultātā - palielināt visu tā īstenošanā iesaistīto dalībnieku kultūras un starpkultūru izpratni. Mērķa grupa: skolēni vecumā no 14-18 gadiem; vecāki; angļu valodas, ģeogrāfijas, vēstures, IT, mākslas, literatūras skolotāji, atkarībā no katra partnera iespējām.

Apmaiņas braucieni:

1. C1 - Latviskais mantojums - 2023. gada oktobrī rīko Latvija.

2. C2 - Itālijas mantojums - 2024. gada aprīlī rīko Itālija.

3. C3 - Turcijas mantojums - 2024. septembrī rīko Turcija.

Projektā skolēni paši veic pētījumus par savas valsts vēsturi, tradīcijām, kas ir nodotas no paaudzes paaudzē. Projekta aktivitātes attīstīta skolēnu patriotisko uzvedību, liekot viņiem atskatīties uz savu pagātni un izcelsmi, kā arī paplašinot redzesloku par citām kultūrām un to daudzveidību. Sākoties projektam, mācību procesa laikā skolēni intensīvi apguva dažu mobilo aplikāciju un tiešsaistes instrumentu izmantošanu, lai radītu lieliskus projekta materiālus. Pirms studentu uzņemšanas studentu apmaiņas programmā, viņi veic pētījumus par mobilitātes tēmām (ģeogrāfija, vēsture, māksla, literatūra, mūzika un deja). Mobilitāšu īstenošanas laikā 2023.gada oktobrī studenti iesaistīs viesus aktivitātēs, uzstāsies ar prezentācijām, kļūstot par gidiem kultūras pasākumos un veidos viesiem novērtējuma veidlapas viņu darba efektivitātes novērtēšanai. Plānotie rezultāti: studenti attīstīs jaunas prasmes, zināšanas un kompetences, tiks uzlabota sadarbība starp skolām visā Eiropas telpā.

1. **Informācija par institūcijām, ar kurām noslēgti sadarbības līgumi**
   1. Skolai šobrīd nav noslēgti līgumi izglītības programmas īstenošanai.
2. **Audzināšanas darba prioritātes trim gadiem un to ieviešana**

6.1 Laika periodā no 2020.gada līdz 2023.gadam tika izvirzītas šādas audzināšanas darba prioritātes:

1. 2020./2021.m.g. Latvijas kultūras kanonam un Rīgas 95.vidusskolas 30 gadu jubilejai veltīto pasākumu un aktivitāšu realizēšana.

2. 2021./2022.m.g. Latvijas Satversmes simtgadei veltīto pasākumu realizēšana.

3. 2022./2023.m.g. Karjeras izglītības pasākumu realizēšana

6.2. Secinājumi pēc mācību gada izvērtēšanas:

6.2.1. skola turpina īstenot kompetenču pieeju mācību un audzināšanas stundās, notiek pakāpeniska parēja no pedagogcentrēta uz izglītojamā centrētu un pašvadītu mācību procesu;

6.2.2. skola aktualizē dažādus karjeras izglītības pasākumus atbilstoši izglītības programmai (projektu darbu izstrādē 2.-6.klasēs, mācību ekskursijas, klases stundas, Ēnu diena, Karjeras izvēles dienās, absolventu un skolēnu vecāku vizītes skolā).

6.2.3. skolēni aktīvi iesaistās skolēnu pašpārvaldē un ārpusstundu darbībā, tajā skaitā interešu izglītības programmās un pasākumu sagatavošanā un īstenošanā.

1. **Citi sasniegumi**
   1. **Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).**

Svarīgākie sasniegumi skolā: 100 gadu stipendija vienam 12.klases absolventam, Ministru kabineta pateicības trīs 12.klases absolventiem, Rīgas domes pateicība vienam 12.klases absolventam, Mārupes novada naudas balvas 4 skolas absolventiem, Rīgas interešu izglītības metodiskā centra pateicība par piedalīšanos Rīgas interešu izglītības audzēkņu un pedagogu radītajā tautasdziesmu maratonā. Literāra darba konkursā "Rīgas vēstures un kuģniecības muzeja stāsti un dārgumi", piedalījās divpadsmit 8.klašu skolēni un visi ieguva 1.vietu. Tika iegūta 1.vieta un atzinība Rīgas valstspilsētas latviešu valodas (izglītības iestādēm, kas īsteno mazākumtautību izglītības programmu) valsts 39.olimpiādē, 3.vieta Rīgas pilsētas ģeogrāfijas olimpiādē, divas pirmās vietas, 2.vieta un atzinība Rīgas pilsētas matemātikas olimpiādē, 1.vieta Rīgas 40.vidusskolas atklātajā konkursā latviešu valodā un 3.vieta dabaszinībās. 121 skolēns piedalījies Starptautiskajā matemātikas konkursā "Ķengurs", kur mūsu skola saņēma sertifikātu par piedalīšanos konkursā. Visi skolēni tika apbalvoti ikgadējā skolas pasākumā "Zvaigžņu Olimps". 2023.gada 9.jūnijā notika pedagoģiskā sēde "ERASMUS+ projekta realizēšana“STEM gaišākai nākotnei”. Skolotāji darbojas radošās darbnīcas, kurās attīstīja sadarbības prasmes, diskutēja par mūsdienās un nākotnē aktuālām.

* 1. **Izglītības iestādes informācija par galvenajiem secinājumiem:**

2022./2023. mācību gadā 9. klašu skolēni pirmo reizi kārtoja eksāmenus: latviešu valodā, matemātikā un svešvalodā (angļu). Visi eksāmeni notika centralizēti. Aprīlī tika piedāvāts starpdisciplinārais diagnosticējošais darbs.Skolā eksāmenus kārtoja 111 skolēni un 13 no tiem nesaņēma apliecību par vispārējo pamatizglītības izglītību.

**7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu:**

Valsts pārbaudes darbu rezultāti 9.klasēs matemātikā un svešvalodā ir pietiekamā līmenī. Matemātikā zināšanu apguves koeficients – 46.54%, svešvalodā (angļu) - 52.63%. Centralizētajā eksāmenā latviešu valodā iegūtais kopvērtējums ir 38.71%.

Rezultāti starpdisciplinārajā diagnosticējošajā darbā tika izvērtēti, apkopoti un tika secināts, ka skolēnu zināšanu apguves līmenis bioloģijā, sociālās zinībās ir pietiekams, bet fizikā, ķīmijā un ģeogrāfijā iegūtais vērtējums ir nepietiekamā līmenī. Tas skaidrojams ar pedagogu trūkumu un savstarpējās komunikācijas trūkumu izglītojamo vidū. Skola uzskata, ka ir akūti nepieciešams palielināt darbu ar tekstiem visos mācību priekšmetos, ne tikai latviešu valodā un literatūrā. Ir nepieciešams attīstīt metakognitīvas prasmes, lai skolēni varētu apzinātajā līmenī reflektēt un īstenot pārnesumu jaunajā kontekstā. Secinājumi: sekmēt skolēnu motivāciju apgūt valodu, īpaši akcentējot un vairāk laika veltot lastītprasmes pilnveidei, veicināt skolēnu interesi par literatūru, apzinoties valodas līdzekļu un izteiksmes bagātību tajā. Tāpat ir svarīgi radīt valodas apguvei labvēlīgu vidi – sociālo apkārtni, kur saziņā tiek lietota latviešu valoda.

Vidusskolā CE kursu kārtoja 11. un-12. kl. skolēni, zemākais rezultāts bija augstāks par 10%, t.i. visi skolēni ieguva izglītības sertifikātu. Eksāmenos bija sekojoši rezultāti:

Matemātika I kārtoja 11. un-12. klases skolēni. 11. klasē vidējais vērtējums skolā - 48%, augstākais vērtējums - 82%, zemākais vērtējums - 22%.

Matemātika I 12. klasē vidējais vērtējums skolā - 29%, augstākais vērtējums - 87%, zemākais vērtējums - 17%

Matemātika II kārtoja 12. klases skolēni. Vidējais vērtējums skolā - 63%, augstākais vērtējums - 94%, zemākais vērtējums - 29%.

Latviešu valoda I 11. klasē vidējais vērtējums skolā - 48,5%, augstākais vērtējums - 67%, zemākais vērtējums - 21%. 12. klasē vērtējums - 55.5%.

Latviešu valoda un literatūra II Vidējais vērtējums skolā - 62%, augstākais vērtējums - 69%, zemākais vērtējums - 57%.

Svešvaloda I 11. klasē vidējais vērtējums skolā - 64%, augstākais vērtējums - 87%, zemākais vērtējums - 36%.

Svešvaloda I 12. klasē vidējais vērtējums skolā - 66%, augstākais vērtējums - 85%, zemākais vērtējums - 43%.

Svešvaloda II 12. klasē vidējais vērtējums skolā - 69%, augstākais vērtējums - 82%, zemākais vērtējums - 56%.

Fizika II 12. klasē vidējais vērtējums skolā - 36%, augstākais vērtējums - 56%, zemākais vērtējums - 22%.

Ķīmija II 12. klasē vidējais vērtējums skolā - 43%, augstākais vērtējums - 69%, zemākais vērtējums - 29%.

Bioloģija II 12. klasē vidējais vērtējums skolā - 34%, augstākais vērtējums -52%, zemākais vērtējums - 14%.

Programmēšana II 12. klasē vidējais vērtējums skolā - 36%, augstākais vērtējums - 54%, zemākais vērtējums - 19%.

**7.2.2. par sasniegumiem valsts pārbaudes darbos pēdējo trīs gadu laikā**

Analizējot 9. klases valsts pārbaudes darbus pēdējo divu gadu laikā (2020./2021. mācību gadā 9. klašu skolēni kārtoja tikai diagnosticējošos darbus) tika secināts, ka valsts pārbaudes darbu rezultāti ir pazeminājušies visos mācību priekšmetos. Izglītojamo rezultāts centralizētajā eksāmenā latviešu valodā mazākumtautību izglītības programmā ir pazeminājusies par 21,99% (skolas statistika). Iemesls atšķirīgs izglītojamo kopējais mācību sasniegumu līmenis. Skolēnu mācību snieguma rezultāti tika analizēti skolas metodiskās padomes, pedagoģiskajā un mācību jomu skolotāju sanāksmē: lai izglītojamo mācību sniegums paaugstinātos, tika nolemts izkopt skolēnu tekstspratību un pievērst vecāku uzmanība lasītprasmei.

Vidusskolas kursu eksāmenus skolēni pirmo reizi kārtoja pēc jaunajiem standartiem. Rezultāts: angļu valodā bija optimālajā līmeni iepriekšējā mācību gadā 73.9%, bet 2022./2023. mācību gadā - 65%. To var paskaidrot ar to, ka skolēni nolēma kārtot šo eksāmenu augstākajā līmeni - 69%. Rezultāts CE matemātikā optimālajā līmenī 38.5%. matemātikā augstākajā līmenī - 63%. CE rezultāts ķīmijā +3%. Eksāmenu ķīmijā skolēni vienmēr kārto pēc izvēles. Par 6% palielinājies rezultāts latviešu valodā optimālajā līmenī no 42,4% līdz 48.5%.

* 1. **Izglītības iestādes galvenie secinājumi par izglītojamo sniegumu ikdienas mācībās**
     1. Kopumā ikdienas summatīvie vērtējumi skolā ir optimālā līmenī. Vidējie statistiskie ikdienas mācību sasniegumi summatīvajos vērtējumos 5.- 9.klašu grupa ir 7,02.
     2. Vienlaikus svarīgi pievērst uzmanību skolēnu mācību sasniegumu kritumam 7.- 9.klasēs, kad izglītojamajiem zūd mācīšanās motivācija.
     3. Izvērtējot izglītojamo skaitu, kam vidējie ikdienas sasniegumi ir augstā līmenī, var novērot tendenci: rezultātu pazeminājumu 5.-9.klasē, bet pēc būtības - 7.- 9.klasē. Minētais rezultāts korelē ar secinājumu par motivācijas maiņu pusaudžu vecumā.
     4. Jāpilnveido skolēnu latviešu valodas zināšanas veiksmīgai pārejai uz mācībām latviešu valodā.
     5. Mācību gada sākumā identificēt skolēnu nepieciešamā atbalsta vajadzības latviešu valodas lietojumā veiksmīgam sniegumam mācību gada garumā.
     6. Vidusskolas izlaiduma klases vērtējumi ikdienas darbā ir augstāki, nekā centralizētajos eksāmenos: bioloģijā - par 35%, fizikā - par 10%. Sakrīt vidējie vērtējumi ar eksāmena rezultātiem matemātikā I, matemātikā II un svešvalodā I.